હરારે ક્રિકેટ ક્લબ ખાતે રમાયેલી આ મેચમાં ઝિમ્બાબ્વેએ ટૉસ જીતીને પ્રથમ બોલિંગ કરવાનો નિર્ણય લીધો, જેને ઓસ્ટ્રેલિયન ઓપનર એરોન ફિન્ચ અને ડાર્સી શોર્ટે પૂરી રીતે ખોટો સાબિત કર્યો. આ બંનેએ તોફાની બેટિંગ કરતા 19.2 ઓવરમાં 223 રનની રેકોર્ડ ભાગીદારી નોંધાવી. આમાં શોર્ટનું યોગદાન માત્ર 46 રનનું રહ્યું. ફિન્ચની તોફાની ઈનિંગનું અનુમાન એ વાત પરથી લગાવી શકાય છે કે, તેણે માત્ર 22 બોલમાં અર્ધસદી પૂરી કરી અને 50 બોલમાં સદી ફટકારી દીધી.